open-index/open-wikipedia-markdown huggingface dataset:
Μπιλ Νέλσον

Ο **Κλάρενς Ουίλλιαμ Νέλσον ΙΙ** (αγγλικά: *Clarence William Nelson II*, 29 Σεπτεμβρίου 1942), είναι Αμερικανός πολιτικός, πρώην αστροναύτης και δικηγόρος, που υπηρετεί ως 14ος Διοικητής της NASA από το 2021, στην κυβέρνηση του Τζο Μπάιντεν.  

Προηγουμένως, υπηρέτησε ως Γερουσιαστής των Ηνωμένων Πολιτειών για την Φλόριντα από το 2001 έως το 2019. Είναι μέλος του Δημοκρατικού Κόμματος. 

Επίσης, υπηρέτησε ως Υπουργός Οικονομικών και Επίτροπος Ασφαλίσεων της Φλόριντα (1995-2001), ως Μέλος της Βουλής των Αντιπροσώπων των Ηνωμένων Πολιτειών από την Φλόριντα για την 9η περιφέρεια (1979-1983) και την 11η περιφέρεια (1983-1991), καθώς και ως Μέλος της Βουλής των Αντιπροσώπων της Φλόριντα από την 47η περιφέρεια (1972-1978). 

## Βιογραφία
Γεννήθηκε στο Μαϊάμι στις 29 Φεβρουαρίου 1942, με την καταγωγή του να περιλαμβάνει σκωτσέζικα, ιρλανδικά, αγγλικά και δανικά στοιχεία. Ο πατέρας του πέθανε όταν εκείνος ήταν μόλις 14 ετών και η μητέρα του όταν ήταν 24. Σπούδασε Νομικά στο Πανεπιστήμιο της Φλόριντα, το Πανεπιστήμιο του Γέιλ και το Πανεπιστήμιο της Βιρτζίνια. Υπηρέτησε ενεργά στον Αμερικανικό Στρατό την περίοδο 1968–1970 (Πόλεμος του Βιετναμ).

## Καριέρα
Ξεκίνησε την πολιτική του καριέρα από τη Βουλή των Αντιπροσώπων της Φλόριντα, στην οποία ήταν μέλος από το 1973 έως το 1978. Στη συνέχεια υπηρέτησε στη Βουλή των Αντιπροσώπων των Ηνωμένων Πολιτειών για την 9η και την 11η κογκρεσιακή περιφέρεια της Φλόριντα για την περίοδο 1979-1991. Το 1995, ανέλαβε πολιτειακός Υπουργός Οικονομικών, Επίτροπος Ασφάλισης και Στρατοφύλακας της Πυροσβεστικής Υπηρεσίας της Φλόριντα, θέση στην οποία παρέμεινε έως το 2001. 

### Γερουσία των ΗΠΑ (2001-2019)
Το 2000, κέρδισε την εκλογική μάχη για την Γερουσία των Ηνωμένων Πολιτειών, ενώ έπειτα επανεκλέχθηκε τα έτη 2006 με 60% και 2012 με 55% των ψήφων.  Οι εκλογές του 2018 για την εκλογή γερουσιαστή στη Φλόριντα αποδείχτηκαν εξαιρετικά αμφίρροπες, με τον Νέλσον και τον απερχόμενο κυβερνήτη της Φλόριντα Ρικ Σκοτ να έρχονται "στήθος με στήθος" στις δημοσκοπήσεις. Τελικά, ο Σκοτ προηγήθηκε με περίπου 10.000 ψήφους, αλλά έγινε επανακαταμέτρηση των ψήφων, καθώς η διαφορά ήταν πάρα πολύ μικρή. Στις 18 Νοεμβρίου 2018, ανακοινώθηκε ότι ο Σκοτ είχε κερδίσει με 10.033 ψήφους διαφορά και ο Νέλσον ομολόγησε την ήττα του. Στη Γερουσία θεωρούνταν γενικά ως ένας μετριοπαθής φιλελεύθερος πολιτικός για κοινωνικά και οικονομικά θέματα.

### Διοίκηση της NASA (2021-)
Στις 18 Μαρτίου 2021, ο πρόεδρος Τζο Μπάιντεν, ανακοίνωσε την υποψηφιότητα του Νέλσον, για την θέση του Διοικητή της Εθνικής Υπηρεσίας Αεροναυπηγικής και Διαστήματος (NASA). Στις 29 Απριλίου 2021, επιβεβαιώθηκε από την Γερουσία των ΗΠΑ.  

Ορκίστηκε 14ος Διοικητής της NASA, στις 3 Μαΐου 2021, από την αντιπρόεδρο Κάμαλα Χάρις.   

## Παραπομπές


## Εξωτερικοί σύνδεσμοι
* 

Κατηγορία:Γερουσιαστές των ΗΠΑ
Κατηγορία:Φλόριντα
Κατηγορία:NASA
Κατηγορία:NASA (πρόσωπα)
Κατηγορία:Πολιτικοί του Δημοκρατικού Κόμματος (ΗΠΑ)
Κατηγορία:Αμερικανοί αστροναύτες
Κατηγορία:Αμερικανοί δικηγόροι
Κατηγορία:Αμερικανοί πολιτικοί
Κατηγορία:Μέλη της Βουλής των Αντιπροσώπων (ΗΠΑ)
Τζόνι Ίζακσον

Ο **Τζόνι Χάρντι Ίζακσον** (αγγλικά: *Johnny Hardy Isakson*, 28 Δεκεμβρίου 1944 – 19 Δεκεμβρίου 2021), ήταν Αμερικανός επιχειρηματίας και πολιτικός, που υπηρέτησε ως Γερουσιαστής των Ηνωμένων Πολιτειών για την πολιτεία της Τζόρτζια από το 2005 έως το 2019. Είναι μέλος του Ρεπουμπλικανικού Κόμματος. 

Επιπλέον, υπηρέτησε ως Μέλος της Βουλής των Αντιπροσώπων των Ηνωμένων Πολιτειών για την 6η περιφέρεια της Τζόρτζια από το 1999 έως το 2005. 

Απεβίωσε σε ηλικία 76 ετών στις 19 Δεκεμβρίου 2021

## Βιογραφία
Γεννήθηκε στις 28 Δεκεμβρίου 1944 στην Ατλάντα της Τζόρτζια των ΗΠΑ, και είχε σουηδική και βρετανική καταγωγή. Σπούδασε στο Πανεπιστήμιο της Τζόρτζια και υπηρέτησε στην Πολεμική Αεροπορία των ΗΠΑ. Μετέπειτα και για 22 έτη ήταν ο πρόεδρος ενός υποκαταστήματος πώλησης ακινήτων.

Ήταν παντρεμένος από το 1968 έως το θάνατό του, με τη σύζυγό του Νταϊάν, με την οποία έχουν αποκτήσει 3 παιδιά. Το 2015, διαγνώστηκε με τη νόσο Πάρκινσον. 

Απεβίωσε στο σπίτι του στην Ατλάντα, στις 19 Δεκεμβρίου 2021, λίγες ημέρες πριν κλείσει τα 77 του χρόνια. 

### Πολιτική
Το 1976 εξελέγη στη πολιτειακή Βουλή των Αντιπροσώπων της Τζόρτζια, όπου υπηρέτησε επτά θητείες. Το 1990 έθεσε υποψηφιότητα για Κυβερνήτης της Τζόρτζια, αλλά έχασε. Δύο χρόνια αργότερα, εξελέγη στη πολιτειακή Γερουσία της Τζόρτζια, ενώ το 1996 απέτυχε να εκλεγεί στη Γερουσία των ΗΠΑ. 

Το 1999, ωστόσο, εξελέγη στη Βουλή των Αντιπροσώπων των ΗΠΑ, και το 2004, έχοντας ευρεία πολιτική στήριξη, κατάφερε να εκλεγεί στη Γερουσία. Στις 31 Δεκεμβρίου 2019, παραιτήθηκε από το αξίωμα του Γερουσιαστή, επικαλούμενος λόγους υγείας. 

## Παραπομπές


## Εξωτερικοί σύνδεσμοι
* 

Κατηγορία:Γερουσιαστές των ΗΠΑ
Κατηγορία:Τζόρτζια
Κατηγορία:Πολιτικοί του Ρεπουμπλικανικού Κόμματος (ΗΠΑ)
Κατηγορία:Αμερικανοί πολιτικοί
Κατηγορία:Αμερικανοί επιχειρηματίες
Κατηγορία:Μέλη της Βουλής των Αντιπροσώπων (ΗΠΑ)
Ντέιβιντ Περντού

Ο **Ντέιβιντ Άλφρεντ Περντού τζούνιορ** (αγγλικά: *David Alfred Perdue Jr.*, 10 Δεκεμβρίου 1949), είναι Αμερικανός πολιτικός και επιχειρηματίας, που υπηρέτησε ως Γερουσιαστής των Ηνωμένων Πολιτειών για την πολιτεία της Τζόρτζια από το 2015 έως το 2021. Είναι μέλος του Ρεπουμπλικανικού Κόμματος.

Γεννήθηκε στις 10 Δεκεμβρίου 1949 στο Μέικον της Τζόρτζια. Φοιτώντας στο Ινστιτούτο Τεχνολογίας της Τζόρτζια, απέκτησε πτυχίο (BS) στη βιομηχανική μηχανική (1972) και μεταπτυχιακό (MS) στην επιχειρησιακή έρευνα (1975).

Τον Νοέμβριο του 2014, κέρδισε την Δημοκρατική υποψήφιο Μισέλ Ναν στις εκλογές για τη Γερουσία με ποσοστό 52,9% έναντι 45.2%. Στις εκλογές του 2020-21 στην Τζόρτζια, ηττήθηκε από τον 33χρονο Δημοκρατικό Τζον Όσοφ, με ποσοστό 49.4% έναντι 50.6%. 

Ως Γερουσιαστής συμμετείχε στην Επιτροπή Γεωργίας, Διατροφής και Δασοκομίας, στην Επιτροπή Προϋπολογισμού, στην Επιτροπή Εξωτερικών Σχέσεων, στην Επιτροπή Δικαιοσύνης και στην Επιτροπή Τρίτης Ηλικίας.

Τον Δεκέμβριο του 2021, ανακοίνωσε την υποψηφιότητά του για το αξίωμα του Κυβερνήτη της Τζόρτζια, στις Κυβερνητικές εκλογές του 2022, η οποία στις 7 Δεκεμβρίου 2021, υποστηρίχθηκε από τον πρώην Πρόεδρο Ντόναλντ Τραμπ.

## Παραπομπές


## Εξωτερικοί σύνδεσμοι
* 

Κατηγορία:Γερουσιαστές των ΗΠΑ
Κατηγορία:Τζόρτζια
Κατηγορία:Πολιτικοί του Ρεπουμπλικανικού Κόμματος (ΗΠΑ)
Κατηγορία:Αμερικανοί πολιτικοί
Μπράιαν Σατς

Ο **Μπράιαν Σατς** (αγγλικά: *Brian Emanuel Schatz*, 20 Οκτωβρίου 1972) είναι Αμερικανός πολιτικός, που υπηρετεί ως Γερουσιαστής των Ηνωμένων Πολιτειών για την Χαβάη από το 2012.

Γεννήθηκε στις 20 Οκτωβρίου 1972 στο Ανν Άρμπορ του Μίσιγκαν. Απέκτησε πτυχίο στη φιλοσοφία από το Κολέγιο Πομόνα, ενώ μετέβη στην Κένυα στο πλαίσιο της εκπαίδευσής του. Από το 1998 ως το 2006 ήταν μέλος της Βουλής των Αντιπροσώπων της Χαβάη και την περίοδο 2008-2010 ήταν επικεφαλής του Δημοκρατικού Κόμματος στη Χαβάη. Μετέπειτα ανέλαβε καθήκοντα Υποκυβερνήτη της Χαβάη ως τις 26 Δεκεμβρίου 2012, όταν διορίστηκε στη Γερουσία των Ηνωμένων Πολιτειών για να αντικαταστήσει τον αποθανών Ντάνιελ Ινούαϊ.

## Παραπομπές


## Εξωτερικοί σύνδεσμοι
* 

Κατηγορία:Γερουσιαστές των ΗΠΑ
Κατηγορία:Χαβάη
Κατηγορία:Πολιτικοί του Δημοκρατικού Κόμματος (ΗΠΑ)
Κατηγορία:Αμερικανοί πολιτικοί
Κατηγορία:Εβραίοι
Μέιζι Χιρόνο

Η **Μέιζι Χιρόνο** (*Mazie Keiko Hirono*, γενν. 3 Νοεμβρίου 1947) είναι Αμερικανίδα πολιτικός και από το 2012 κατέχει το αξίωμα του Γερουσιαστή των Ηνωμένων Πολιτειών για την Πολιτεία Χαβάη.

Γεννήθηκε στις 3 Νοεμβρίου 1947 στο Κόρι της Κατεχόμενης Ιαπωνίας. Το 1955 μετανάστευσε μαζί με τη μητέρα της και τον αδελφό της στη Χονολουλού της Χαβάη και το 1959 απέκτησε την αμερικανική υπηκοότητα. Απέκτησε πτυχίο στην ψυχολογία από το Πανεπιστήμιο της Χαβάης το 1970 και, αφού εργάστηκε για μερικά χρόνια, έλαβε πτυχίο νομικής από το Πανεπιστήμιο Τζώρτζταουν το 1978.

Από το 1981 ως το 1994 ήταν μέλος της Βουλής των Αντιπροσώπων της Χαβάη και από το 1994 ως το 2002 ήταν η Υποκυβερνήτης της Χαβάη. Μια προσπάθειά της να αναδειχθεί το 2002 σε Κυβερνήτης απέτυχε. Έπειτα, από το 2007 ως το 2013 ήταν μέλος της Βουλής των Αντιπροσώπων των Ηνωμένων Πολιτειών.

Η Μέιζι Χιρόνο έγινε το 2012 η πρώτη γυναίκα που εξελέγη Γερουσιαστής από τη Χαβάη, καθώς και η πρώτη Βουδίστρια Γερουσιαστής. Στην Γερουσία συμμετέχει στις Επιτροπές Ενόπλων Υπηρεσιών, Περιβάλλοντος και Δημοσίων Έργων και Υποθέσεων Βετεράνων.

## Παραπομπές


Κατηγορία:Γερουσιαστές των ΗΠΑ
Θυμαράκια

## Θέση και γενικά στοιχεία

Τα **Θυμαράκια** είναι μια απ' τις συνοικίες της Αθήνας, η οποία συνορεύει με τις συνοικίες Άγιος Νικόλαος, Κάτω Πατήσια, Άγιος Ελευθέριος, Τρεις Γέφυρες, Αττική, Σεπόλια, Κολωνός, Λόφος Σκουζέ, Κολοκυνθού, και Μεταξουργείο. Την ονομασία *Θυμαράκια* την οφείλει στο γεγονός πως την εποχή που ακόμα η περιοχή ήταν εξοχική και δεν ήταν ενταγμένη στο σχέδιο πόλεως, υπήρχαν σε μεγάλη αφθονία θυμάρια. Επίσης το όνομα αυτό παλιά είχε δοθεί και σε άλλες περιοχές της Αθήνας στις οποίες υπήρχαν θυμάρια. Η περιοχή διασχίζεται απ' την οδό Λιοσίων κι εξυπηρετείται απ' το σταθμό Άγιος Νικόλαος του μετρό κι από πολλές γραμμές λεωφορείων και τρόλεϊ.

## Προσωπικότητες της περιοχής

* Μαριέττα Γιαννάκου, πολιτικός 

## Παραπομπές


Κατηγορία:Συνοικίες και περιοχές Αθήνας
Άλωση της Αππιάρειας (586)

Η **Άλωση της Αππιάρειας το 586 ή το 587**, έγινε κατά τους πολέμους του Αβαρικού χαγάτου και της Βυζαντινής Αυτοκρατορίας. Η Αππάρεια ήταν φρούριο, οχυρωμένη πόλη, που βρισκόταν στις όχθες του Δούναβη κοντά στο σημερινό Ρούσε της Βουλγαρίας.

Τα γεγονότα της άλωσης είναι γνωστά από τον Θεοφύλακτο Σιμμοκάτη ο οποίος δίνει και μια μυθική διάσταση, την δίδαξη της πολιορκητικής τέχνης στους Άβαρους από τους Βυζαντινούς, κάτι που δεν ευσταθεί. Οι Άβαροι πολιορκούσαν την Αππιάρεια χωρίς αποτέλεσμα, όταν μία ημέρα συνέλαβαν έναν Bυζαντινό στρατιώτη, τον Βουσά. Οι Άβαροι απαίτησαν λύτρα από τους πολιορκημένους για να τον ελευθερώσουν αλλιώς θα τον σκότωναν, κανείς δεν δέχτηκε να τα πληρώσει. Ο Βουσάς τότε αποφάσισε να εκδικηθεί τους συμπατριώτες του, έφτιαξε πολιορκητική μηχανή που χάρη σε αυτή οι Άβαροι μπήκαν στη πόλη και την άλωσαν. Ήταν πρώτη φορά, κατά τον Σιμμοκάτη, που οι Άβαροι χρησιμοποίησαν πολιορκητική μηχανή και έκτοτε την χρησιμοποιούσαν σε όλες τους τις πολιορκίες. Ο Βουσάς σύμφωνα με την ίδια παράδοση ήταν αυτός που τους δίδαξε. 

## Παραπομπές


Κατηγορία:Βυζαντινοαβαρικοί πόλεμοι
Κατηγορία:Πολιορκίες της Βυζαντινής Αυτοκρατορίας
Διηπειρωτικό Κύπελλο

Η φράση **Διηπειρωτικό Κύπελλο** μπορεί να αναφέρεται σε:

* Διηπειρωτικό Κύπελλο (ποδόσφαιρο)
* Διηπειρωτικό Κύπελλο (καλαθοσφαίριση)
Σ' αγαπώ

Ο τίτλος **Σ' αγαπώ** μπορεί να αναφέρεται σε κάποιο από τα παρακάτω.

* Σ' αγαπώ (ταινία, 1971)
* Σ' αγαπώ (ταινία, 2003)
* Σ' αγαπώ (ταινία, 2013)
Μάικ Κρέιπο

Ο **Μάικλ Ντιν Κρέιπο** (αγγλικά: *Michael "Mike" Dean Crapo*, 20 Μαΐου 1951), είναι Αμερικανός πολιτικός και δικηγόρος, που υπηρετεί ως Γερουσιαστής των Ηνωμένων Πολιτειών για το Άινταχο από το 1999. Είναι μέλος του Ρεπουμπλικανικού Κόμματος. 

Επίσης έχει υπηρετήσει και ως Μέλος της Βουλής των Αντιπροσώπων των ΗΠΑ για την 2η περιφέρεια του Άινταχο από το 1993 έως το 1999, καθώς και ως Μέλος της Γερουσίας του Άινταχο για την 32η περιφέρεια από το 1984 έως το 1992. 

## Βιογραφία
Γεννήθηκε στις 20 Μαΐου 1951 στην πόλη Αϊντάχο Φολς του Αϊντάχο και σπούδασε στο Πανεπιστήμιο Μπρίγκαμ Γιανγκ και στη Νομική Σχολή του Χάρβαρντ. Άσκησε τη δικηγορία στην ιδιαίτερη πατρίδα του, καθ' όλη τη δεκαετία του 1980, διατηρώντας ταυτόχρονα ενεργό ρόλο στην τοπική πολιτική σκηνή του Ρεπουμπλικανικού Κόμματος. Επηρεασμένος από το θάνατο του αδελφού του, έθεσε υποψηφιότητα και εκλέχτηκε στην Γερουσία του Αϊντάχο το 1984. Από το 1988 ως το 1992 ήταν ο Αναπληρωτής Πρόεδρος της Γερουσίας του Αϊντάχο, ενώ τον Ιανουάριο του 1989 υπήρξε για 12 ώρες ο Κυβερνήτης του Αϊντάχο. Το 1992 εξελέγη στη Βουλή των Αντιπροσώπων των ΗΠΑ, όπου παρέμεινε ως το 1999, οπότε και ορκίστηκε Γερουσιαστής των Ηνωμένων Πολιτειών για την Πολιτεία Αϊντάχο.

Ο Κρέιπο, ο οποίος είχε προηγουμένως υποστηρίξει ότι ως Μορμόνος απείχε από τη χρήση αλκοόλ, κρίθηκε ένοχος για οδήγηση σε κατάσταση μέθης τον Ιανουάριο του 2013. Τότε, του επιβλήθηκε πρόστιμο 250 δολαρίων, καθώς και αναστολή της άδειας οδήγησης για ένα έτος.

## Παραπομπές


 
Κατηγορία:Γερουσιαστές των ΗΠΑ
Κατηγορία:Πολιτικοί του Ρεπουμπλικανικού Κόμματος (ΗΠΑ)
Κατηγορία:Αμερικανοί πολιτικοί
Κατηγορία:Αμερικανοί δικηγόροι
Κατηγορία:Άινταχο
Κατηγορία:Μορμόνοι
Κατηγορία:Μέλη της Βουλής των Αντιπροσώπων (ΗΠΑ)
Μερκούριους

Ο **Μερκούριους** είναι ο αγγελιαφόρος των θεών και θεός της Ιατρικής στη Ρωμαϊκή μυθολογία, γιος του Γιούπιτερ.

Αντίστοιχος στην Ελληνική Μυθολογία ήταν ο θεός Ερμής.

## Εξωτερικοί σύνδεσμοι

Κατηγορία:Θεοί της Ρωμαϊκής μυθολογίας
Κατηγορία:Θεότητες του εμπορίου
Κατηγορία:Θεότητες του θανάτου
Κατηγορία:Θεότητες αγγελιοφόροι
Κατηγορία:Θεότητες της απάτης και της πονηριάς
Άλωση της Δριζιπάρας (591)

Η **Άλωση της Δριζιπάρας το 591** από τους Άβαρους έγινε κατά τους πολέμους του Αβαρικού χαγάτου και της Βυζαντινής Αυτοκρατορίας. Η Δριζιπάρα ή Δρουζίπαρα ή Δριζίπερα ή Δριζούπαρα, Θρακική πόλη, βρισκόταν στην Εγνατία οδό ανάμεσα στην Αδριανούπολη και την Κωνσταντινούπολη, κοντά στην σημερινή Μπουγούκαρισταν της Τουρκίας. 

Δεν είναι πολλά γνωστά για την πολιορκία και άλωση της πόλης, είναι γνωστή μόνο η καταστροφή του ναού του Αγίου Αλεξάνδρου και η σύληση της κάρας του από τους Άβαρους. Ο Άγιος Αλέξανδρος ήταν ντόπιος χριστιανός που είχε μαρτυρήσει επί Μαξιμιανού, και η πόλη ήταν αρχιεπισκοπή και σήμερα τιμητικός τίτλος της καθολικής εκκλησίας. Μετά την άλωση η πόλη δεν ξαναπήρε τα πάνω της, συνέχισε όμως να κατοικείται.

Μετά την άλωση οι Άβαροι κόλλησαν πανώλη που τους ανάγκασε να σταθμεύσουν εκεί όπου τέλος διαπραγματεύτηκαν κι υπέγραψαν συνθήκη με τους βυζαντινούς.

## Παραπομπές


Κατηγορία:Βυζαντινοαβαρικοί πόλεμοι
Κατηγορία:Πολιορκίες της Βυζαντινής Αυτοκρατορίας
Διοργανώσεις Ε.Π.Σ. Λάρισας 2009–10

Τα πρωταθλήματα ανδρών της ΕΠΣΛ της περιόδου 2009-10 διεξήχθησαν σε 4 κατηγορίες ώς συνήθως από το 2000 και έπειτα που ιδρύθηκε η Α1 κατηγορία. 
Ο Οικονόμος Τσαριτσάνης στέφθηκε πρωταθλητής της Α' κατηγορίας και κέρδισε την άνοδο στην Δ΄ Εθνική της επόμενης περιόδου
## Πρωτάθλημα

### Α΄ Κατηγορία

### Α1 Κατηγορία
Το πρωτάθλημα της Α1 Κατηγορίας ολοκληρώθηκε το Σάββατο 15 Μαΐου 2010 και η τελική κατάταξη των 16 ομάδων που συμμετείχαν ήταν ως εξής: 

### Β΄ Κατηγορία
Οι βαθμολογίες της Β ΕΠΣΛ 2009-10 μία αγωνιστική πριν το τέλος.

Από κάθε όμιλο οι 2 πρώτοι ανεβαίνουν στην Α1,οι 2 τελευταίοι υποβιβάζονται στη Γ και οι 3οι απ'το τέλος συμμετεχουν σε μπαραζ για την παραμονή.

### Γ΄ Κατηγορία
Σε 4 ομίλους διεξήχθη η Γ΄ Κατηγορία, οι δυο πρώτοι κέρδισαν την άνοδο στη Β΄ και οι τριταθλητές διεκδίκησαν θέσεις ανόδου σε αγώνες κατάταξης:

Οι τελικές βαθμολογίες των ομίλων:

### Πρωταθλήματα υποδομής Ε.Π.Σ. Λάρισας
Α' κατηγορία με ομίλους, καθώς δεν συμμετείχαν όλοι οι σύλλογοι στα πρωταθλήματα υποδομών.

**K13 Προπαίδων**  Tελικός του Προπαιδικού Πρωταθλήματος μεταξύ των ομάδων: Απόλλωνα Λάρισας και Ατρομήτων της Ακαδημίας του Θοδωρή Βουτυρίτσα.

**K15 Παίδων**

**K17 Εφήβων**

### Προπονητές περιόδου 2009-10

**A' Κατηγορία**
*Αμπελωνιακός - Τάκης Παραφέστας
*Οικονόμος Τσαριτσάνης - 
*Αναγέννηση Φαρσάλων - Νίκος Θεοχαρόπουλος
*Αετός Μακρυχωρίου - Θανάσης Τσώτσος
*ΑΕΔ Νίκαιας - Κώστας Κολομητρούσης

**A1' Κατηγορία**
*Τοξότης Λάρισας - Στέλιος Κορομηλάς 
*ΑΟ Ραψάνης - Θανάσης Σδούγγας
*Θύελλα Λάρισας - Κώστας Γούλας 
*Αναγέννηση Καλοχωρίου - Νίκος Παπανικολάου 
*Όλυμπος Λάρισας - 
*Αετός Αμυγδαλεας - Mάκης Αλεξουδης

**B' Κατηγορία**
*Άρης Λάρισας   - 
*Δόξα Υπέρειας - Γιάννης Μπάγκας
*Μαχητής Τερψιθέας - Ευάγγελος Μπρισίμης 

**Γ' Κατηγορία **
*Διογένης Λάρισας - Γιώργος Κύργιας

## Κύπελλο
Στο θεσμό του κυπέλλου συμμετείχαν τα σωματεία της Ε.Π.Σ. Λάρισας με πρεμιέρα στις 6 Σεπτεμβρίου 2009.

Ο **[[:en:Pyrgetos F.C.|Α.Σ. Πυργετός]]** (που αγωνιζόταν στη Δ' Εθνική) κατέκτησε το 1ο τρόπαιό του στο θεσμό κερδίζοντας στον τελικό τον Δωτιέα Αγιάς με 2-0. Ήταν η πρώτη συμμετοχή της ομάδας της Αγιάς σε τελικό του Κυπέλλου της ΕΠΣΛ.

### Τελικός

## Σημειώσεις


## Παραπομπές


## Πηγές
* Αρχείο Εφημερίδας Ελευθερία
* Ιστοσελίδα ΑΕΔ Νίκαιας

Κατηγορία:Ε.Π.Σ. Λάρισας
Κατηγορία:Εγχώρια ποδοσφαιρικά πρωταθλήματα 2009-2010
Τα τσακάλια

Ο τίτλος **Τα τσακάλια** μπορεί να αναφέρεται:

*Τα τσακάλια (ταινία, 1977)
*Τα τσακάλια (ταινία, 1981)
FIBA Americas

Η **FIBA Americas** (ισπανικά: *Confederación Panamericana de Baloncesto*, γαλλικά: *FIBA Amériques*) είναι μια επιτροπή εντός της Διεθνούς Ομοσπονδίας Καλαθοσφαίρισης (FIBA). Αποτελεί μια από τις πέντε ηπειρωτικές ζώνες της FIBA. Η FIBA Americas είναι υπεύθυνη για την οργάνωση και τη διακυβέρνηση των μεγάλων διεθνών διοργανώσεων στην Αμερική. Απαρτίζεται από 44 εθνικές ομοσπονδίες και έχει την έδρα της στο Σαν Χουάν του Πουέρτο Ρίκο.

## Μέλη

**Βόρεια Αμερική**
* 
* 

**Κεντρική Αμερική και Καραϊβική** (CONCECABA)

Καραϊβική (CBC)
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

Κεντρική Αμερική (COCABA)
* 
* 
* 
* 
* 
* 
* 

**Νότια Αμερική** (CONSUBASQUET)
* 
* 
* 
* 
* 
* 
* 
* 
* 
* 

## Διοργανώσεις
### Σε επίπεδο εθνικών ομάδων
*Αμερικανικό Πρωτάθλημα Καλαθοσφαίρισης
*Αμερικανικό Πρωτάθλημα Καλαθοσφαίρισης Γυναικών
*Αμερικανικό Πρωτάθλημα Καλαθοσφαίρισης κάτω των 20 ετών (*δεν διεξάγεται πλέον*)
*Αμερικανικό Πρωτάθλημα Καλαθοσφαίρισης Γυναικών κάτω των 20 ετών (*δεν διεξάγεται πλέον*)
*Αμερικανικό Πρωτάθλημα Καλαθοσφαίρισης κάτω των 18 ετών
*Αμερικανικό Πρωτάθλημα Καλαθοσφαίρισης Γυναικών κάτω των 18 ετών
*Αμερικανικό Πρωτάθλημα Καλαθοσφαίρισης κάτω των 16 ετών
*Αμερικανικό Πρωτάθλημα Καλαθοσφαίρισης Γυναικών κάτω των 16 ετών

### Διασυλλογικές
*Κύπελλο Πρωταθλητριών Καλαθοσφαίρισης Αμερικής
*Κύπελλο Πρωταθλητριών Καλαθοσφαίρισης Αμερικής Γυναικών

## Παραπομπές


## Εξωτερικοί σύνδεσμοι
* 

Κατηγορία:Καλαθοσφαίριση στη Βόρεια Αμερική
Κατηγορία:Καλαθοσφαίριση στη Νότια Αμερική
Americas
Τζιμ Ρις

Ο **Τζιμ Ρις** () είναι ένας Αμερικανός πολιτικός του Ρεπουμπλικανικού Κόμματος, που έχει το αξίωμα του Γερουσιαστή των Ηνωμένων Πολιτειών για την Πολιτεία Άινταχο.

Γεννήθηκε στις 3 Μαΐου 1943 στο Μιλγουόκι του Γουισκόνσιν και έχει γερμανική και βρετανική καταγωγή. Σπούδασε δασοκομία στο Πανεπιστήμιο του Άινταχο και το 1970, σε ηλικία 27 ετών, εισήχθη στην πολιτική, με την εκλογή του ως κατήγορος στην Κομητεία Έιντα.

Το 1974 εξελέγη για πρώτη φορά μέλος της Γερουσίας του Άινταχο, στην οποία παρέμεινε με μικρές διακοπές έως το 2003. Τον Μάιο του 2006 ανέλαβε τα καθήκοντα του Κυβερνήτη του Άινταχο, τα οποία εκτελούσε ως τον Ιανουάριο του 2007, ενώ από το 2007 έως το 2009 ήταν ο Υποκυβερνήτης του Άινταχο. Στις 5 Νοεμβρίου 2008 κέρδισε την εκλογική μάχη για την είσοδο στη Γερουσία των Ηνωμένων Πολιτειών. Εκεί, ως Γερουσιαστής είναι ενταγμένος στις Επιτροπές Ενέργειας και Φυσικών Πόρων, Εξωτερικών Σχέσεων, Μικρών Επιχειρήσεων και Επιχειρηματικότητας, Δεοντολογίας και Πληροφοριών.

## Παραπομπές


## Εξωτερικοί σύνδεσμοι
* 

Κατηγορία:Γερουσιαστές των ΗΠΑ
Νικόκλεια (αποσαφήνιση)

Με την ονομασία **Νικόκλεια** μπορεί να αναφέρονται:

* Νικόκλεια Πάφου, οικισμός της επαρχίας Πάφου.
* Νικόκλεια Σερρών, οικισμός του δήμου Βισαλτίας.

Κατηγορία:Αποσαφηνίσεις ελληνικών τοπωνυμίων
Επιχείρημα

Στη λογική και φιλοσοφία, ένα **επιχείρημα** είναι μια σειρά από δηλώσεις που χρησιμοποιούνται συνήθως για να πειστεί κάποιος κάτι ή να παρουσιαστούν οι λόγοι για την αποδοχή ενός συμπεράσματος. Η γενική μορφή ενός επιχειρήματος σε φυσική γλώσσα είναι εκείνη των υποθέσεων (τυπικά με τη μορφή θεωρημάτων, δηλώσεων ή προτάσεων) για την υποστήριξη ενός ισχυρισμού: το συμπέρασμα. Η δομή ορισμένων επιχειρημάτων μπορεί επίσης να καθορίζεται σε τυπική γλώσσα, και τυπικά ορισμένα «επιχειρήματα» μπορεί να δημιουργηθούν ανεξάρτητα από τα επιχειρήματα σε φυσική γλώσσα, όπως στα μαθηματικά, τη λογική, και την επιστήμη των υπολογιστών.

Σε ένα τυπικό αναγωγικό/παραγωγικό επιχείρημα, τα θεωρήματα χρησιμοποιούνται για την παροχή εγγύησης της *αλήθειας* του συμπεράσματος, ενώ σε ένα επαγωγικό επιχείρημα, παρέχουν τους λόγους που πιστεύεται ότι επιβεβαιώνουν ότι το συμπέρασμα είναι *πιθανά* αληθές. Τα πρότυπα για την αξιολόγηση των μη παραγωγικών επιχειρημάτων μπορούν να στηρίζονται σε διαφορετικά ή πρόσθετα κριτήρια από την αλήθεια, για παράδειγμα, την πειστικότητα των λεγόμενων «απαιτήσεων αναγκαιότητας" στα υπερβατικά επιχειρήματα, την ποιότητα των υποθέσεων στον απαγωγικό συλλογισμό, ή ακόμη και την αποκάλυψη νέων δυνατοτήτων για τη σκέψη και δράση.

Τα πρότυπα και τα κριτήρια που χρησιμοποιούνται στην αξιολόγηση των επιχειρημάτων και των μορφών συλλογισμού μελετώνται στη λογική. Τρόποι αποτελεσματικής διατύπωσης επιχειρημάτων μελετώνται στη ρητορική. Ένα επιχείρημα σε μια τυπική γλώσσα δείχνει τη λογική μορφή των επιχειρημάτων που αναπαρίσταται συμβολικά ή σε φυσική γλώσσα όπως λαμβάνονται από τις ερμηνείες.

## Παραπομπές



Κατηγορία:Κριτική σκέψη
Κατηγορία:Συλλογιστική
Ραβδούχος

Οι **ραβδούχοι** αρχικά ήταν υπηρέτες του θεάτρου με έργο τους την τήρηση της τάξης. Αργότερα ονομάστηκαν *επιτηρητές* ή *επόπτες*, με έργο τους την βοήθεια των αγωνοθετών κατά την διεξαγωγή των αγώνων. Πρωταρχικό τους καθήκον ήταν η επαναφορά στην τάξη των θεατών που δημιουργούσαν πρόβλημα τόσο στην διάρκεια της θεατρικής παράστασης όσο και κατά την διάρκεια των αγώνων. Η ενδυμασία τους ήταν κόκκινα ρούχα με χρυσά κεντήματα. Κατά την τέλεση των μυστηρίων, επίσης, οι ραβδούχοι ήταν υπεύθυνοι για την τήρηση των ιεροτελεστιών.

## Οι ραβδούχοι στην αρχαία Ρώμη
Στην αρχαία Ρώμη οι ραβδούχοι προέρχονταν από την τάξη των απελεύθερων, φορούσαν στολή ανάλογη του άρχοντα που συνόδευαν, κρατούσαν μια δέσμη ράβδων ως έμβλημα και ονομάζονταν Lictores. Έργο τους ήταν η εκτέλεση των αποφάσεων διαφόρων εξουσιών, ήταν λειτουργοί της εξουσίας, συνόδευαν και βοηθούσαν τους άρχοντες της εξουσίας.

## Δείτε επίσης
* Αλυτάρχης

## Παραπομπές


## Εξωτερικοί σύνδεσμοι

Κατηγορία:Αρχαίοι Ρωμαϊκοί τίτλοι
Αρχαία Ελεύθερνα Ρεθύμνου

Η **Αρχαία Ελεύθερνα** (Πρινές) είναι χωριό και έδρα ομώνυμης Τοπικής Κοινότητας του Δήμου Ρεθύμνης στην Περιφερειακή Ενότητα Ρεθύμνης της Κρήτης. Ονομάστηκε έτσι λόγω της γειτνίασής του με τον αρχαιολογικό χώρο της Ελεύθερνας. Τα έτη 2005, 2006, 2007 και 2008 έλαβε βραβείο *"καθαρότερου οργανωμένου παραδοσιακού οικισμού"* από τη Νομαρχιακή Επιτροπή Τουριστικής Προβολής Ρεθύμνης. Κοντά στο χωριό βρίσκεται η Αρχαία Ελεύθερνα, μια από τις σημαντικότερες πόλεις της αρχαίας Κρήτης.

## Εκκλησιαστική υπαγωγή
Η εκκλησία του χωριού είναι αφιερωμένη στον Προφήτη Ηλία. Εκκλησιαστικά υπάγεται στην Γ΄ Αρχιερατική Περιφέρεια της Ιεράς Μητροπόλεως Ρεθύμνης και Αυλοποτάμου, της Εκκλησίας της Κρήτης.
thumb|Ο ναός του Σωτήρος Χριστού
Ο διπλός **Ναός του Σωτήρα Χριστού** και του Ιωάννη Προδρόμου είναι σημαντικό μεσαιωνικό μνημείο στο ανατολικό άκρο του οικισμού. Ο ναός του Σωτήρα είναι σε σχήμα ελεύθερου σταυρού με τρούλο και διασώζει τοιχογραφία του Παντοκράτορα στον τρούλο. Το μνημείο αυτό χρονολογείται στον 12ο αι. αλλά η αρχιτεκτονική του δηλώνει πλήθος παρεμβάσεων κατά τους επόμενους αιώνες. Τον 16ο αι. χτίζεται και ο ναός του Προδρόμου σε επαφή με τον παλαιότερο ναό, και όλο μαζί το συγκρότημα πιθανότατα φιλοξένησε στον Ύστερο Μεσαίωνα ένα μικρό μοναστήρι.

## Καθημερινή ζωή, λαογραφία
Στο χωριό γίνεται πανηγύρι για τον εορτασμό του Προφήτη Ηλία (20 Ιουλίου)

## Διοικητικά - πληθυσμιακά στοιχεία
*Δείτε: *'Κοινότητα Αρχαίας Ελεύθερνας**'

Ως οικισμός αναφέρεται επίσημα το 1925, με παλιά ονομασία *Πρινές*, στο ΦΕΚ 27Α - 31/01/1925 να ορίζεται έδρα της ομώνυμης νεοϊδρυθείσας κοινότητας. Το 1987 με το ΦΕΚ 87Α - 09/06/1987 μετονομάστηκε σε  Αρχαία Ελεύθερνα. Σύμφωνα με το σχέδιο Καλλικράτης αποτελεί την  κοινότητα Αρχαίας Ελεύθερνας που υπάγεται στη δημοτική ενότητα Αρκαδίου του Δήμου Ρεθύμνης και σύμφωνα με την απογραφή του 2011 έχει πληθυσμό 115 κατοίκους.

### Πληθυσμός

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

## Εξωτερικοί σύνδεσμοι

*Οδηγός: Ποδηλατικές διαδρομές (σε μορφή  pdf και έντυπο) Επιτροπή τουριστικής προβολής νομού, ανακτήθηκε 2012-04-07
* Πληροφορίες στην ιστοσελίδα της Νομαρχιακής Αυτοδιοίκησης Ρεθύμνου.
* «Θαμμένο αίνιγμα 29 αιώνων», άρθρο στον ιστότοπο της εφημερίδας «Τα Νέα», 13 Σεπτεμβρίου 2011.

Κατηγορία:Χωριά της περιφερειακής ενότητας Ρεθύμνης
Κατηγορία:Πόλεις της αρχαίας Κρήτης
Κατηγορία:Αρχαιολογικοί τόποι στην Ελλάδα
Ελευθερνα
Κατηγορία:Δήμος Ρεθύμνης
Πιερ Κουσταίν

Ο **Πιέρ Κουσταίν** (γαλλ.: **Pierre Coustain**, φλαμανδικά: **Pieter Coustens**) ήταν ζωγράφος και γλύπτης στην αυλή του Φιλίππου Γ΄ του Καλού, δούκα της Βουργουνδίας.

Αναφέρεται για πρώτη φορά το 1448 και ήταν εναλλάξ δραστηριοποιούμενος στην Μπρυζ (όπου φαίνεται πιθανόν να γεννήθηκε) και στις Βρυξέλλες. Το 1450 αναφέρεται επίσης στα αρχεία της Συντεχνίας του Αγίου Λουκά (των ζωγράφων) της Μπρυζ το 1450 ως «Βασιλικός ζωγράφος» (*Paintre Royal*). 

Από τις 3 Ιανουαρίου 1454 ονομάστηκε *valet de chambre* του Φιλίππου του Καλού και αργότερα του Καρόλου της Βουργουνδίας και της συζύγου του Μαρίας της Βουργουνδίας. Ο Κουσταίν ήταν επίσημος ζωγράφος της αυλής. Για ειδικές περιστάσεις σχεδίασε οικόσημα, αγάλματα, σημαίες και άλλες διακοσμήσεις, όπως π.χ. για τον γάμο του Καρόλου το 1468 και την άφιξη της Μαρίας της Βουργουνδίας το 1477. Σχεδίασε επίσης στρατιωτικές σημαίες, λάβαρα και μικρά σημαιάκια. Κατά τη διάρκεια των πολέμων της Βουργουνδίας συνελήφθη από τους Ελβετούς, οι οποίοι εξέθεσαν ως τρόπαια, που ονομάζονται *Burgunderbeute*, στη χώρα τους ορισμένες από τις εργασίες του.

Επίσης ζωγράφισε θυρεούς μάχης για τους Ιππότες του Τάγματος του Χρυσόμαλλου Δέρατος. Δραστηριοποιήθηκε, επίσης, ως ζωγράφος σε γυαλί (βιτρώ).

Απεβίωσε πιθανόν το 1477.

## Εικονοθήκη

:File:Shield of Jacob of Luxemburg as knight of the Order of the Golden Fleece.jpg|Ασπίδα του Ιακώβου του Λουξεμβούργου Ιππότη του Χρυσόμαλλου Δέρατος. Περ. 1481, σήμερα στο Ρέικσμουζεουμ, Άμστερνταμ.
:File:Shield of Antoine of Burgundy as knight of the Order of the Golden Fleece.jpg|Ασπίδα του Αντωνίου της Βουργουνδίας ως Ιππότη του Χρυσόμαλλου Δέρατος.


## Παραπομπές


## Πηγές
* Bryan's Dictionary of Painters and Engravers by Michael Bryan, edited by Robert Edmund Graves and Sir Walter Armstrong, έκδοση 1886–1889 (σήμερα κοινό κτήμα).
* *Biografische gegevens* του Ινστιτούτου Ιστορίας της Τέχνης της Ολλανδίας (RKD)

Κατηγορία:Φλαμανδοί ζωγράφοι
Κατηγορία:Φλαμανδοί γλύπτες
Πόπλιος Αίλιος Αλκανδρίδας

Ο **Πόπλιος Αίλιος Αλκανδρίδας** (γιος του Δαμοκρατίδα, 3ος αιώνας μ.Χ.) ήταν αρχαίος Έλληνας ολυμπιονίκης με καταγωγή από τη Σπάρτη, ο οποίος στέφθηκε νικητής 2 φορές στο αγώνισμα του σταδίου κατά τους 250ους (221 μ.Χ.) και 251ους (225 μ.Χ.) ολυμπιακούς αγώνες της αρχαιότητας. Το όνομα του έχει βρεθεί σε πολλές αρχαίες επιγραφές όπου αναφέρεται πως υπήρξε 2 φορές περιοδονίκης συνδυάζοντας τις νίκες του στους ολυμπιακούς αγώνες με νίκες και στα Πύθια, Νέμεα, και Ίσθμια, καθώς και πως είχε υπάρξει νικητής στο αγώνισμα του οπλίτη δρόμου στα Ελευθέρεια.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Πυθιονίκες
Κατηγορία:Νεμεονίκες
Κατηγορία:Ισθμιονίκες
Κατηγορία:Περιοδονίκες
Κατηγορία:Αρχαίοι Σπαρτιάτες ολυμπιονίκες
Κατηγορία:Αρχαίοι ολυμπιονίκες του σταδίου
Κατηγορία:Αρχαίοι ολυμπιονίκες (3ος αιώνας)
Πόπλιος Πομπήιος Ευτύχης

Ο **Πόπλιος Πομπήιος Ευτύχης** ή **Νίναρος** (1ος αιώνας μ.Χ.) ήταν αρχαίος Έλληνας ολυμπιονίκης με καταγωγή από τη Φιλαδέλφεια της Ιωνίας, ο οποίος στέφθηκε νικητής δύο φορές σε αγώνισμα για το οποίο δεν διασώζονται πληροφορίες για το ποιο ήταν, ωστόσο οι νίκες του Ευτύχη συνέβησαν κατά τους 209ους (57 μ.Χ.) και 210ους (61 μ.Χ.) ολυμπιακούς αγώνες της αρχαιότητας, ενώ αναφέρεται πως υπήρξε και δύο φορές περιοδονίκης συνδυάζοντας τις νίκες του στους ολυμπιακούς αγώνες με νίκες και στα Πύθια, Νέμεα, και Ίσθμια.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Πυθιονίκες
Κατηγορία:Νεμεονίκες
Κατηγορία:Ισθμιονίκες
Κατηγορία:Περιοδονίκες
Κατηγορία:Αρχαίοι ολυμπιονίκες από την Μικρά Ασία
Κατηγορία:Αρχαίοι ολυμπιονίκες (1ος αιώνας)
Σάτυρος (αποσαφήνιση)

Η ονομασία **Σάτυρος** μπορεί να αναφέρεται στα παρακάτω:

## Μυθολογία
* Σάτυρος, πλάσμα της ελληνικής μυθολογίας

## Πρόσωπα
* Σάτυρος ο Ηλείος (4ος αιώνας π.Χ.), ολυμπιονίκης στο αγώνισμα της πυγμαχίας
* Σάτυρος (επιγραμματοποιός) (1ος αιώνας π.Χ.), ποιητής στην Ελληνική Ανθολογία
* **Σάτυρος (αρχιτέκτονας)**, (μέσα 4ου αιώνα π.Χ), συμμετείχε στο Μαυσωλείο της Αλικαρνασσού της Καρίας
* **Σάτυρος (φιλόσοφος)**, (3ος αιώνας π.Χ,), από την Κάλλατι του Πόντου
* **Σάτυρος (ιατρός)**, (γύρω στο 150 π.Χ,), δάσκαλος του Γαληνού και μαθητής του Κόιντου από τη Ρώμη
* **Άγιος Σάτυρος**, μάρτυρας της Ορθόδοξης Εκκλησίας που η μνήμη του τιμάται στις 6 Ιουλίου

## Παραστάσεις
* Σάτυρος του Πραξιτέλη, γλυπτό του Πραξιτέλη
* Νύμφες και Σάτυρος (Μπουγκερώ), πίνακας του 19ου αιώνα εμπνευσμένος από τη  μυθολογία
Σπύρος Δάσιος

Ο **Σπύρος Δάσιος** (1870 - 23 Δεκεμβρίου 1943) ήταν Έλληνας δημοσιογράφος και Νομάρχης.

## Βιογραφία
Καταγόταν από αρχοντική οικογένεια της Κορίνθου.

Σπούδασε νομικά και εργάστηκε ως δημοσιογράφος. Ο Γεώργιος Δροσίνης το 1898 του μεταβίβασε τη διεύθυνση της εφημερίδας "Εστία" μαζί με τον Άδωνη Κύρου. 

Στη συνέχεια (Φεβρουάριος 1910) διορίστηκε Νομάρχης Αχαΐας και Ήλιδος για ελάχιστους μήνες. Μετατέθηκε στη νομαρχία Κεφαλληνίας και ανέλαβε Νομάρχης Κεφαλληνίας τον Ιούλιο του 1910. Έπειτα ήταν Νομάρχης Αττικής και Βοιωτίας (1912). Επίσης, χρημάτισε Νομάρχης Σερρών από τον Δεκέμβριο του 1916 ως τον Ιανουάριο του 1917.
Στη συνέχεια έγινε επιθεωρητής νομαρχών  και στην κυβέρνηση του Ελευθερίου Βενιζέλου διορίστηκε Γενικός Διοικητής Θράκης (1922) και από τον Ιούνιο έως τον Αύγουστο του 1918 Γενικός Διοικητής Λέσβου, όπου ήταν ιδιαίτερα δημοφιλής και ίδρυσε το Άσυλο Παιδός για τη σίτιση, ένδυση και την εκπαίδευση μικρών παιδιών.
Κατά τον Πρώτο Παγκόσμιο Πόλεμο ήταν ενεργός στα μέτωπα.

Τον Δεκέμβριο του 1922 ανέλαβε Γενικός Διοικητής Θράκης, ενώ του αποδίδεται η θεμελίωση της Νέας Ορεστιάδας. Μερίμνησε για την εγκατάσταση των προσφύγων στη Θράκη και οργάνωσε τους Πανθρακικούς Αγώνες στην Κομοτηνή τον Ιούλιο του 1923.

Πέθανε τον Δεκέμβριο του 1943.

## Παραπομπές


Κατηγορία:Έλληνες δημοσιογράφοι του 19ου αιώνα
Κατηγορία:Νομάρχες Αττικής και Βοιωτίας
Κατηγορία:Νομάρχες Αχαΐας και Ήλιδος
Κατηγορία:Νομάρχες Κεφαλληνίας
Κατηγορία:Νομάρχες Σερρών
Κατηγορία:Έλληνες Γενικοί Διοικητές Θράκης
Κατηγορία:Έλληνες Γενικοί Διοικητές Λέσβου
Χανδράς Λασιθίου

Ο **Χανδράς** είναι χωριό και έδρα ομώνυμης κοινότητας του δήμου Σητείας και της τέως Επαρχίας Σητείας στην Περιφερειακή Ενότητα Λασιθίου της Κρήτης.

## Γεωγραφικά στοιχεία
Ο Χανδράς είναι κτισμένος σε υψόμετρο 580 μέτρων, περίπου 30 χιλιόμετρα νότια από τη Σητεία. Βρίσκεται στο βορειοανατολικό άκρο ενός μικρού οροπεδίου, στο οποίο επίσης βρίσκεται ο οικισμός Αρμένοι, και γι' αυτό το λόγο είναι γνωστό ως Αρμενοχαντράδες. Περίπου 2 χιλιόμετρα βορειοανατολικά του Χαντρά βρίσκεται ο εγκαταλλελημένος μεσαιωνικός οικισμός Βόιλα.

## Ιστορικά στοιχεία
Ο Χαντράς πιθανώς δημιουργήθηκε κατά την περίοδο της Αραβοκρατίας ή των Σαρακηνών. Το όνομα Χαντράς θεωρείται ότι έχει αραβική προέλευση και σημαίνει πράσινο, ως αναφορά στο οροπέδιο. Αναφέρεται από το Φραγκίσκο Μπαρότσι το 1577 ως *Ghandra* και στην απογραφή του 1583 του Καστροφύλακα, όπου αναφέρεται ως *Candrà*, είχε 403 κατοίκους. Στην απογραφή του 1834 αναφέρεται ως *Khandra* με 22 χριστιανικές και 7 τουρκικές οικογένειες και στην απογραφή του 1881 Χαντράς με 458 χριστιανούς κατοίκους και 29 Τούρκους.

Πορεία πληθυσμού σύμφωνα με τις απογραφές:

## Διοικητικά στοιχεία
*Δείτε: *'Κοινότητα Χανδρά**'
Ο Χανδράς αναφέρεται επίσημα, μετά την ένωση της Κρήτης με την Ελλάδα, το 1925 στο ΦΕΚ 27Α - 31/01/1925 να ορίζεται έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης και την τροποποίηση του Κλεισθένης Ι, μαζί με τους οικισμούς Άγιος Παντελεήμονας και Κατελιώνας αποτελούν την κοινότητα Χανδρά που υπάγεται στη δημοτική ενότητα Λεύκης του δήμου Σητείας ενώ σύμφωνα με την απογραφή του 2011 έχει 226 μόνιμους κατοίκους.

## Σημεία ενδιαφέροντος
Στο κεντρικό τμήμα του χωριού, τον παλαιό πυρήνα, γνωστό ως «Μεσοχωριά», βρίσκονται οι εκκλησίες του Αγίου Δημητρίου και της Κοιμήσεως της Θεοτόκου. Σε αυτό το τμήμα του οικισμού βρισκόταν οθωμανικό χαμάμ, του οποίου σώζονται υπολείμματα, μια αναγεννησιακή κρήνη και κτίρια με βενετσιάνικες επιρροές. Στο χωριό λειτουργεί λαογραφικό μουσείο. Στο βόρειο τμήμα του οικισμού βρίσκεται ο ναός του Αγίου Χαραλάμπους, με νεοκλασικό καμπαναριό.

Σε μικρή απόσταση βρίσκεται το αρχαίο χωριό Βόιλα, εγκαταλελειμμένο σήμερα, που σώζει μνημεία της Ενετοκρατίας και της Οθωμανικής εποχής.

## Εικόνες

Κρήνη Χαντρά 0521.jpg|Η αναγεννησιακή κρήνη
Κρητικό Σπίτι, Χαντράς 0381.jpg|Το Κρητικό Σπίτι
Ναός στο Χαντρά 0365.jpg|Ο ναός της Κοιμήσεως της Θεοτόκου
Οθωμανικό Χαμάμ, Χαντράς 0370.jpg|Το οθωμανικό χαμάμ
Χανδράς 0373 rt.jpg|Σπίτια στο Χαντρά


## Παραπομπές


## Εξωτερικοί σύνδεσμοι

* Από πέτρα και χρόνο "ΑΡΜΕΝΟΧΑΝΔΡΑΔΕΣ" στο https://www.youtube.com/

Κατηγορία:Χωριά της περιφερειακής ενότητας Λασιθίου
Κατηγορία:Δήμος Σητείας
Σάτυρος ο Ηλείος

Ο **Σάτυρος ο Ηλείος** (γιος του Λυσιάνακτα, 4ος αιώνας π.Χ.) ήταν αρχαίος Έλληνας ολυμπιονίκης με καταγωγή από την Ηλεία και μέλος της φυλής των Ιαμιδών, ο οποίος στέφθηκε νικητής 2 φορές στο αγώνισμα της πυγμαχίας, κατά τους 112ους (332 π.Χ.) και 113ους (328 π.Χ.) ολυμπιακούς αγώνες της αρχαιότητας, ενώ αναφέρεται πως υπήρξε και νικητής στις διοργανώσεις των Πύθιων, Νέμεων, και των Αμφιάρειων. Ο ιστορικός του 2ου αιώνα μ.Χ. Παυσανίας ανέφερε πως η προτομή του Σάτυρου δημιουργήθηκε από τον Αθηναίο γλύπτη Σιλανίωνα.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Ηλείοι ολυμπιονίκες
Κατηγορία:Αρχαίοι ολυμπιονίκες της πυγμαχίας
Κατηγορία:Αρχαίοι ολυμπιονίκες (4ος αιώνας π.Χ.)
Κατηγορία:Πυθιονίκες
Κατηγορία:Νεμεονίκες
Κύπελλο Πρωταθλητριών Καλαθοσφαίρισης Αμερικής

Το **Κύπελλο Πρωταθλητριών Καλαθοσφαίρισης Αμερικής** (ισπανικά: *FIBA Liga de las Américas*, πορτογαλικά: *FIBA Liga das Américas*, αγγλικά: *FIBA Americas League*) ήταν διεθνής επαγγελματική διασυλλογική διοργάνωση καλαθοσφαίρισης ανδρών, η οποία διεξαγόταν ετησίως από συλλόγους της Αμερικής. Υπεύθυνη για τη διεξαγωγή της διοργάνωσης ήταν η FIBA Americas. Ο θεσμός ξεκίνησε στις 4 Δεκεμβρίου του 2007, και καταργήθηκε το 2019, αφού αντικαταστάθηκε από το Μπάσκετμπολ Τσάμπιονς Λιγκ Αμερικής.

Η νικήτρια της διοργάνωσης στέφονταν πρωταθλήτρια σε όλη την περιοχή της ζώνης της FIBA Americas. Υπήρξε η πρώτη τη τάξει και πιο σημαντική επαγγελματική διεθνής διασυλλογική διοργάνωση καλαθοσφαίρισης στις περιοχές της Νότιας, Κεντρικής Αμερικής, Καραϊβικής και του Μεξικού. Το πρωτάθλημα ολοκληρωνόταν κάθε χρόνο σε μια τελική αναμέτρηση τεσσάρων ομάδων, με την ονομασία *FIBA Americas League Final Four*. Η νικήτρια κάθε περιόδου, αγωνιζόταν εναντίον της νικήτριας της Ευρωλίγκας στο Διηπειρωτικό Κύπελλο, για να κριθεί ο πρωταθλητής σε παγκόσμιο επίπεδο.

## Ιστορία
### Ονομασίες της διοργάνωσης
* **Εποχή CONSUBASQUET: (1946–2007)**
** Καμπεονάτο Σουδαμερικάνο ντε Κλούμπες: (1946–1995)
** Λίγα Σουδαμερικάνα ντε Μπάσκετμπολ: (1996–2007)
***Εποχή [[FIBA Americas]]: (2007–σήμερα)**
** ΦΙΜΠΑ Αμέρικας Λιγκ: (2007–σήμερα)

## Παραπομπές


## Εξωτερικοί σύνδεσμοι
*
Πολιορκία της Θεσσαλονίκης (μεταξύ 614-616)

Η **Πολιορκία της Θεσσαλονίκης** κάπου ανάμεσα στο 614-616 έγινε από τα ανεξάρτητα Σλαβικά φύλα που ζούσαν στα εδάφη της αυτοκρατορίας σε κοινότητες ανάμεσα στον ελληνικό πληθυσμό. Η κύρια πηγή για τα γεγονότα αυτά είναι τα αγιολογικά κείμενα γνωστά σαν «Θαύματα του Αγίου Δημητρίου».

Οι Σλάβοι αποτελούνταν από πολλές φυλές, στα Θαύματα του Αγίου Δημητρίου αναφέρονται κάποιες από αυτές : Δρογουβίτες, Σαγουδάτοι, Βελεγεζήτες, Βαϊουνήτες, και Βερζήτες.

Οι Σλάβοι πολιόρκησαν την πόλη της Θεσσαλονίκης αλλά απέτυχαν να την καταλάβουν, παρόλα αυτά αποκόμισαν πολλούς αιχμαλώτους και λάφυρα. Επιστρέφοντας στα εδάφη τους έστειλαν πρεσβεία στους Άβαρους για να ζητήσουν βοήθεια να πολιορκήσουν πάλι την πόλη. Οι Άβαροι δέχτηκαν και ξεκίνησαν τις προετοιμασίες για την επόμενη πολιορκία που έγινε το 617.

## Παραπομπές


Κατηγορία:Πολιορκίες της Βυζαντινής Αυτοκρατορίας
Κατηγορία:Βυζαντινοσλαβικοί πόλεμοι
Κατηγορία:Ιστορία της Θεσσαλονίκης
Τζο ο τρομερός

Ο τίτλος **Τζο ο τρομερός** μπορεί να αναφέρεται:

* Τζο ο τρομερός (ταινία, 1949)
* Τζο ο τρομερός (ταινία, 1955)
Μοχαμέντ Φιρούντ

Ο **Μοχαμέντ Φιρούντ**, γεννημένος στις 6 Νοεμβρίου 1921 στο Οράν της, τότε, Γαλλικής Αλγερίας και αποβιώσας στις 17 Σεπτεμβρίου 2007 στο Μπερνίς της Γαλλίας, ήταν Γάλλος ποδοσφαιριστής ο οποίος αγωνίστηκε στη διάρκεια της δεκαετίας του 1940 και του 1950. Νεώτερος αδερφός του Καντέρ Φιρούντ, αγωνίστηκε στη διάρκεια της καριέρας του στη θέση του αμυντικού.

## Βιογραφία

Εκπαιδευμένος στο ποδόσφαιρο στην Αλγερία, ο Φιρούντ ξεκίνησε να αγωνίζεται στη Γαλλία με τα χρώματα της Βελός Βαννεταί. Καταφέρνοντας να τραβήξει το ενδιαφέρον άλλων συλλόγων, ο Φιρούντ υπέγραψε, το 1945, συμβόλαιο συνεργασίας με τη Σταντ Ρενναί, σύλλογο υψηλού επιπέδου. Ωστόσο, αντιμετώπισε δυσκολίες προσαρμογής. Έπειτα από 11 συμμετοχές στην Ντιβιζιόν 1, ο Φιρούντ μεταγράφηκε στην Ανζέ ΣΚΟ.

Τελικώς, ο Μοχαμέντ Φιρούντ πέρασε το μεγαλύτερο μέρος της καριέρας του αγωνιζόμενος για λογαριασμό της ΟΖΚ Νις, με τα χρώματα της οποίας πραγματοποίησε συνολικά 126 συμμετοχές για την Ντιβιζιόν 1.

Ολοκλήρωσε την επαγγελματική του καριέρα αγωνιζόμενος με τα χρώματα της ΣΚ Τουλόν, η οποία ευρισκόταν, τότε, στην Ντιβιζιόν 2, όπου σε διάστημα τεσσάρων σεζόν πέτυχε συνολικά έξι τέρματα, ενώ αγωνίστηκε σε συνολικά 111 αναμετρήσεις.

## Παραπομπές


Κατηγορία:Γάλλοι ποδοσφαιριστές
Κατηγορία:Αλγερινοί ποδοσφαιριστές
Κατηγορία:Ποδοσφαιριστές Σταντ Ρενναί
Κατηγορία:Ποδοσφαιριστές Ανζέ ΣΚΟ
Κατηγορία:Ποδοσφαιριστές ΟΖΚ Νις
Κατηγορία:Ποδοσφαιριστές Σπορτίνγκ Τουλόν Βαρ
Κατηγορία:Γάλλοι προπονητές ποδοσφαίρου
Κατηγορία:Αλγερινοί προπονητές ποδοσφαίρου
Πατρίκ Μπαρύλ

Ο **Πατρίκ Μπαρύλ**, γεννημένος στις 2 Οκτωβρίου 1977 στην Ορλεάν της Γαλλίας, είναι πρώην Γάλλος ποδοσφαιριστής, ο οποίος αγωνιζόταν στην θέση του αμυντικού. Από το 2012, εργάζεται ως σκάουτερ για λογαριασμό της ΡΚ Λανς.

## Βιογραφία
Ξεκίνησε την ενασχόλησή του με το ποδόσφαιρο από τα τμήματα υποδομής της Πουατιέ ΦΚ. Καθώς το ταλέντο του είχε εντοπιστεί, το 1994, εντάχθηκε στα τμήματα υποδομής της ΑΣ Κάννες.

Το 1999, μεταγράφηκε στην ΡΚ Λανς, με την οποία και αγωνίστηκε για πρώτη φορά στο Κύπελλο ΟΥΕΦΑ. Έχοντας παραχωρηθεί ως δανεικός στην ΟΖΚ Νις στην διάρκεια της σεζόν 2002-2003, ήταν, τελικώς, για λογαριασμό της τελευταίας που αποχώρησε από την Λανς το 2007.

Αγωνιζόμενος ελάχιστα και σύντομα ευρισκόμενος να αγωνίζεται με την δεύτερη ομάδα του συλλόγου, ο Μπαρύλ υποχρεώθηκε να ξεκινήσει την αναζήτηση νέας ομάδας. Το 2009, υπέγραψε συμβόλαιο συνεργασίας με την βελγική ΡΦΚ Τουρναί, όπου και αγωνίστηκε για δύο σεζόν προτού αποσυρθεί από την ενεργό δράση.

Συνολικά, πραγματοποίησε 157 συμμετοχές στην Λιγκ 1 και 23 συμμετοχές στην Λιγκ 2. Αγωνίστηκε, επίσης, σε 14 αναμετρήσεις για το Κύπελλο ΟΥΕΦΑ και 5 αναμετρήσεις για το Κύπελλο Ιντερτότο.

## Καριέρα

## Διακρίσεις
* **[[Κύπελλο Ιντερτότο]]** (**2**)
** **Νικητής** : 2005, 2007

* **[[Κύπελλο Γκαμπαρντελά]]** (**1**)
** **Νικητής** : 1995

## Εξωτερικός Σύνδεσμος

* 

## Παραπομπές


Κατηγορία:Γάλλοι ποδοσφαιριστές
Κατηγορία:Ποδοσφαιριστές ΑΣ Κάννες
Κατηγορία:Ποδοσφαιριστές ΡΚ Λανς
Κατηγορία:Ποδοσφαιριστές ΟΖΚ Νις
Κατηγορία:Ποδοσφαιριστές ΡΦΚ Τουρναί
Ουμβέρτος Α΄ της Σαβοΐας

Ο **Ουμβέρτος Α΄** (ιταλ.:*Umberto I Biancamano*, 980 - 19 Ιουλίου 1048), γνωστός και ως **Λευκόχειρ**, ήταν ο ιδρυτής του Οίκου της Σαβοΐας.

Αρχικά κατείχε εδάφη γύρω από το Μπελέ και την Κομητεία του Σερμορέν. Η υπηρεσία του στους Γερμανούς Αυτοκράτορες Ερρίκο Β΄ και Κορράδο Β΄ τον αντάμειψε με την απόκτηση των κομητειών Μοριέν και Αόστης και μέρους του Βαλέ. Αυτές οι περιοχές έγιναν γνωστές ως Κομητεία της Σαβοΐας.

Αυτές οι αυτοκρατορικές παραχωρήσεις εξασφάλισαν τα περάσματα των Άλπεων, τον έλεγχο του εμπορίου ανάμεσα στην Ιταλία και την υπόλοιπη Ευρώπη, κάτι που εξελιχθεί ως κινητήρια δύναμη της Σαβοΐας για αιώνες.

## Οικογένεια
Ο Ουμβέρτος θεωρείται ότι απέκτησε από τη σύζυγό του, που μάλλον λεγόταν Ανκίλλα, τουλάχιστον τέσσερις γιους. Αυτοί ήταν:
* Αμεδαίος Α' 1016-1051, κόμης της Σαβοΐας.
* Αϋμόν/Αίμων.
* Μπούρχαρτ απεβ. 1068, επίσκοπος της Αόστα.
* Όθων 1023-1057, κόμης της Σαβοΐας.

## Πρόγονοι



## Παραπομπές


## Πηγές
* Charles William Previté-Orton, *The Early History of the House of Savoy (1000-1233)* (Cambridge, 1912), archive.org

Κατηγορία:Οίκος της Σαβοΐας
Καρνάκ

Ο όρος Καρνάκ μπορεί να αναφέρεται σε:

*Καρνάκ (Αίγυπτος) για την αρχαιολογική περιοχή στην Αίγυπτο
*Καρνάκ (Γαλλία) για την αρχαιολογική περιοχή στη Γαλλία
Παραδείσι

Το **Παραδείσι** είναι παραθαλάσσια κωμόπολη στο νησί της Ρόδου στα Δωδεκάνησα και βρίσκεται σε υψόμετρο 10 μέτρα. Σύμφωνα με την απογραφή του 2011 έχει 2.632 κατοίκους και με την εφαρμογή του προγράμματος Καλλικράτης από το 2011 μαζί με τους Βαγιές συναποτελούν τη Δημοτική Κοινότητα Παραδεισίου της Δημοτικής Ενότητας Πεταλούδων του Δήμου Ρόδου.

## Γεωγραφικά στοιχεία
Το Παραδείσι βρίσκεται 15 χλμ. ΝΔ από την πόλη της Ρόδου στη ΒΔ ακτή του νησιού και είναι ένα σύγχρονο τουριστικό θέρετρο. Έχει αναπτυχθεί κατά μήκος του παραλιακού δρόμου που οδηγεί από τη Ρόδο στις παραλίες και τα θέρετρα της Δυτικής ακτής. Στην περιοχή υπάρχουν πολλά ξενοδοχεία και τουριστικά καταλύματα με μεγάλη κίνηση και πολλούς επισκέπτες, επειδή βρίσκεται σχεδόν δίπλα στο Διεθνές Αεροδρόμιο της Ρόδου. Από το 2013 υπάρχει ξενοδοχείο γυμνιστών.

Στο Παραδείσι υπάρχει Αστυνομικός σταθμός, Αγροτικό ιατρείο  καθώς και το Θεραπευτήριο Χρόνιων Παθήσεων Παίδων Ρόδου "Άγιος Ανδρέας" που έχει σαν σκοπό την περίθαλψη παιδιών, από 2 έως 18 ετών και των δύο φύλων, που πάσχουν από «βαρείες μη παιδαγώγιμες διανοητικές καθυστερήσεις».

## Ιστορικά στοιχεία - ονομασία
Το Παραδείσι, σύμφωνα με την παράδοση, ιδρύθηκε το 1330 από τον Γάλλο Μεγάλο Μάγιστρο Ελιόν Βιλνέβ του Τάγματος των Ιπποτών (βλ. Μοναστικό Κράτος των Ιπποτών της Ρόδου) ο οποίος έκτισε το κάστρο του σε μια κοντινή περιοχή που ονομαζόταν «Παραδείσιοι Κήποι». Επειδή οι τότε κάτοικοι αποκαλούσαν τον Ελιόν Βιλνέβ *Βιλανόβα* η όλη περιοχή πήρε αρχικά το όνομα **Βιλανόβα**.

Την περίοδο της Ιταλοκρατίας, το Παραδείσι και οι κάτοικοί του πήραν μέρος στο συλλαλητήριο που έγινε συγχρόνως σε όλη τη Ρόδο. Στις 7 Απριλίου 1919 όλη την ημέρα του Πάσχα και κατά τη δεύτερη Ανάσταση οι κάτοικοι διαδήλωναν για την ένωση της Δωδεκανήσου με την Ελλάδα. Στις συμπλοκές που έγιναν με τους Ιταλούς τραυματίστηκαν 18 Παραδεισιώτες και συνελήφθησαν οι δύο δάσκαλοι, οι οποίοι τελικά απελευθερώθηκαν, μετά τη συνεχιζόμενη αντίδραση των κατοίκων και τα διεθνή δυσμενή σε βάρος τους σχόλια

## Παραπομπές


Κατηγορία:Κωμοπόλεις της Ρόδου
Κατηγορία:Χωριά της περιφερειακής ενότητας Ρόδου
Σανφρέτσε Χιροσίμα

Η **Σανφρέτσε Χιροσίμα** (), αγγλικά: *Sanfrecce Hiroshima*) είναι ένας επαγγελματικός ποδοσφαιρικός σύλλογος με έδρα το Ασαμινάμι-κου της Χιροσίμα στην Ιαπωνία. Η ομάδα αγωνίζεται στις επαγγελματικές κατηγορίες της Ιαπωνίας.

## Ονομασία
Το όνομα της ομάδας είναι σύνθετο, εμπεριέχοντας τον αριθμό *τρία* στα ιαπωνικά, *Σαν* (サン) και την ιταλική λέξη *φρέτσε* (frecce, フレッチェ) *βέλη*. Αυτό βασίζεται στην ιστορία του Μόρι Μοτονάρι ο οποίος είπε στους τρεις γιους του ότι, ενώ ένα μόνο βέλος θα μπορούσε εύκολα να διαλυθεί, τρία βέλη που συγκρατούνται μεταξύ τους δεν θα σπάσουν και τους παρότρυνε να εργασθούν για το καλό της φατρίας και των υπηκόων της.

## Τίτλοι
### Εγχώρια πρωταθλήματα
* **[[Πρωτάθλημα ποδοσφαίρου Ιαπωνίας|Τ1 Λιγκ]]**
** **Πρωταθλήτρια (3):** 2012, 2013, 2015

* **[[Πρωτάθλημα ποδοσφαίρου Ιαπωνίας|Τ1 Λιγκ]] πρώτη φάση**
** **Πρωταθλήτρια (1):** 1994
* **[[Πρωτάθλημα ποδοσφαίρου Ιαπωνίας|Τ1 Λιγκ]] δεύτερη φάση**
** **Πρωταθλήτρια (1):** 2015
* **Τ2 Λιγκ**
** **Πρωταθλήτρια (1):** 2008

### Εγχώρια κύπελλα
* **[[Σούπερ Καπ Ιαπωνίας]]:**
** **Νικήτρια (3):** 2008, 2013, 2014

## Παραπομπές


## Εξωτερικοί σύνδεσμοι

* 

Σ
Κατηγορία:Ιδρύσεις ποδοσφαιρικών ομάδων το 1992
Γεώργιος της Δανίας

Ο **Γεώργιος της Δανίας και της Νορβηγίας** (δανικά: *Jørgen*), του Οίκου του Ολδεμβούργου, ήταν ο σύζυγος της Άννας της Μεγάλης Βρετανίας. 

## Πρώιμα χρόνια
Ο Γεώργιος γεννήθηκε στις 2 Απριλίου 1653 στο Κάστρο της Κοπεγχάγης και ήταν ο νεότερος γιος του Φρειδερίκου Γ΄ της Δανίας & Νορβηγίας και της Σοφίας Αμαλίας των Γουέλφων-Αννοβέρου, κόρης του Γεωργίου του Μπράουνσβαϊγκ-Λύνεμπουργκ. Η μητέρα του ήταν αδελφή του Ερνέστου Αυγούστου του Μπράουνσβαϊγκ-Λύνεμπουργκ, μετέπειτα Εκλέκτορα του Αννόβερου. Από το 1661 προσωπικός του εκπαιδευτής ήταν ο Αννοβεριανός πολιτικός Όττο Γκρότε. Ο Γκρότε θεωρούνταν περισσότερο αυλικός και πολιτικός, παρά εκπαιδευτικός. Όταν έφυγε από την Αυλή του Αννόβερου το 1665, αντικαταστάθηκε από τον αποτελεσματικότερο Κρίστεν Γένσεν Λόντμπεργκ. Ο Γεώργιος έλαβε στρατιωτική εκπαίδευση και μετέπειτα πραγματοποίησε ένα ταξίδι στην Ευρώπη, περνώντας από τη Γαλλία, την Αγγλία, την Ιταλία και άλλους προορισμούς.

Το 1674 ο Γεώργιος ήταν υποψήφιος για τον πολωνικό θρόνο, υποστηριζόμενος από τον Λουδοβίκο ΙΔ΄ της Γαλλίας. Η αφοσίωσή του, όμως, στο Λουθηρανισμό ήταν εμπόδιο για την εκλογή του στη ρωμαιοκαθολική Πολωνία, και έτσι επελέγη ο Ιωάννης Γ΄ Σομπιέσκι. Το 1677 συμμετείχε με τιμητικές διακρίσεις στον Πόλεμο της Σκάνια εναντίον της Σουηδίας.

Ο Γεώργιος νυμφεύτηκε την Άννα της Μεγάλης Βρετανίας στις 28 Ιουλίου 1683 στο παρεκκλήσιο του Ανακτόρου του Αγίου Ιακώβου και έλαβε τον τίτλο του *δούκα του Κάμπερλαντ*. Το μοναδικό παιδί τους που επιβίωσε της βρεφικής ηλικίας, ο Γουλιέλμος, πέθανε σε ηλικία 11 ετών από οστρακιά ή ευλογιά.

Ο Γεώργιος πέθανε σε ηλικία 55 ετών μετά από χρόνια ασθένεια στους πνεύμονες. Τάφηκε στο Αββαείο του Ουέστμινστερ. Διάδοχος της Άννας στο θρόνο ήταν ο δεύτερος εξάδελφός της, Γεώργιος του Αννοβέρου.

## Οικογένεια
Παντρεύτηκε την Άννα της Μεγάλης Βρετανίας και απέκτησαν:

## Παραπομπές


## Εξωτερικοί σύνδεσμοι
*Letter from Prince George to James II, 23 November 1688, withdrawing his support

|-

|-

|-

|-

|-

|-

Κατηγορία:Οίκος του Όλντενμπουργκ
Κατηγορία:Σύζυγοι Βρετανών μοναρχών
Κατηγορία:Σύζυγοι Βασιλισσών της Σκωτίας
Κατηγορία:Πρίγκιπες του Ηνωμένου Βασιλείου
Κατηγορία:Πρίγκιπες της Δανίας
Άγιος Δημήτριος Κω

Ο **Άγιος Δημήτριος** είναι ημιορεινός οικισμός στα νοτιοδυτικά της νήσου Κω στα Δωδεκάνησα σε υψόμετρο 270 μέτρα . Μέχρι το 1950 αναφερόταν με το όνομα **Χαϊχούτες**, οπότε και μετονομάστηκε. Βρίσκεται ΒΔ. της Κω σε απόσταση 10 χλμ., Δ. της Ασφενδιού σε 3 χλμ. και αποτελεί χαρακτηριστικό δείγμα αγροτικού οικισμού του 1840 με σημαντικότερα αξιοθέατα τον ιερό ναό του Αγίου Δημητρίου και το παραδοσιακό καφενείο του. Ο ναός πιθανολογείται ότι είναι κτισμένος προς τα τέλη 19ου - αρχές 20ου αιώνα, στη θέση παλαιοτέρου  ναού ρυθμού παλαιοχριστιανικής βασιλικής, λόγω των πολυάριθμων μαρμάρινων αρχιτεκτονικών μελών που υπάρχουν ενσωματωμένα σε αυτόν. Σύμφωνα με το σχέδιο Καλλικράτης ανήκει στη Δημοτική Κοινότητα Δικαίου του Δήμου Κω και σύμφωνα με την απογραφή του 2011 έχει 8 κατοίκους. 
## Πληθυσμός

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

## Εξωτερικοί σύνδεσμοι
* Χαϊχούτες από το https://web.archive.org/web/20180108224602/http://www.dikaiosnet.gr/
* Μετάφραση από το φιρμάνι ανακαίνισης (1842) του Αγίου Δημητρίου

Κατηγορία:Χωριά της Κω
Κατηγορία:Χωριά της περιφερειακής ενότητας Κω
ΦΚ Χάκα

Η **ΦΚ Χάκα** (φινλανδικά: *FC Haka*) είναι φινλανδική ομάδα ποδοσφαίρου, με έδρα τη βιομηχανική πόλη Βαλκεακόσκι. Χρώματά της είναι το λευκό και το μαύρο. Διεξάγει τους εντός έδρας αγώνες της στο στάδιο Τέχτααν κέντα. Είναι μία από τις πιο επιτυχημένες ομάδες στη Φινλανδία, με 9 πρωταθλήματα και 12 κύπελλα.

## Ιστορία
Η Χάκα Βαλκεακόσκι (Valkeakosken Haka) ιδρύθηκε στις αρχές του 1930. Είχε σημαντική πρόοδο στα τμήματα γυμναστικής, σκι και πατινάζ. Το ποδοσφαιρικό τμήμα δημιουργήθηκε το 1934. Το 1991, συστάθηκε η «ΦΚ Χάκα ρυ» (FC Haka ry), οπότε και το ποδοσφαιρικό τμήμα διαχωρίστηκε από τη Χάκα Βαλκεακόσκι (Valkeakosken Haka ry), ως ένα ανεξάρτητο διακριτό σωματείο.

Το 2008 η ΦΚ Χάκα αναγκάστηκε να προετοιμαστεί για τη σκιά που έφερναν τα οικονομικά προβλήματα. Τον Απρίλιο του 2008, συστάθηκε η «ΦΚ Χάκα Οϋ» (FC Haka Oy) με σκοπό τη διάσωση της ΦΚ Χάκα.

## Τίτλοι
*Πρωτάθλημα Φινλανδίας
**Πρωταθλήτρια (9): 1960, 1962, 1965, 1977, 1995, 1998, 1999, 2000, 2004
*Κύπελλο Φινλανδίας
**Κυπελλούχος (12): 1955, 1959, 1960, 1963, 1969, 1977, 1982, 1985, 1988, 1997, 2002, 2005
*Λιγκ Κάπ Φινλανδίας
**Νικήτρια (1): 1995

## Συμμετοχές ανά κατηγορία
*Ανώτατο επίπεδο (60 περίοδοι): 1945, 1950–72, 1974–96, 1998–2012
*Δεύτερο επίπεδο (11 περίοδοι): 1938-43/44, 1945/46-49, 1973, 1997, 2012–σήμερα

## Παραπομπές


## Εξωτερικοί σύνδεσμοι
*

Κατηγορία:Ποδοσφαιρικές ομάδες Φινλανδίας
Κατηγορία:Ιδρύσεις ποδοσφαιρικών ομάδων το 1934